S A J T Ó M E G H Í V Ó

Országos tanévnyitó ünnepség

A Baptista Szeretetszolgálat fenntartásában a 2016/2017-es tanévben 17.500 tanuló kezdi meg tanulmányait 59 baptista általános iskolában, szakképzést nyújtó középiskolában vagy gimnáziumban, illetve megnyitják kapuikat a baptista óvodák is. Az országos tanévnyitó ünnepséget a budapesti Kőrösi Csoma Sándor Két Tanítási Nyelvű Baptista Gimnáziumban (az ország legelső két tanítási nyelvű gimnáziumában) rendezi meg a fenntartó augusztus 29-én, hétfőn 9 órakor. Az eseményen beszédet mond Palkovics László oktatásért felelős államtitkár, Szenczy Sándor, a Baptista Szeretetszolgálat elnöke és Berczelédi Zsolt, az iskola igazgatója. Az ünnepségen közreműködik Bolyki Balázs és gospel kórusa, valamint a gimnázium kórusa.

Az eseményre tisztelettel várjuk a szerkesztőség munkatársait!

Helyszín: Kőrösi Csoma Sándor Két Tanítási Nyelvű Baptista Gimnázium. Budapest, Szentendrei út 83.

Időpont: 2016. augusztus 29. (hétfő) 9 óra

További információ:

*Révész Szilvia kommunikációs igazgató*

*06 20 886 37 52*

*szilvia@baptistasegely.hu*

Budapest, 2016.08.24.